মহান আল্লাহ পাক তিনি সৃষ্টির সূচনা  করলেন নূরে মুজাসসাম ,  হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম উনাকে সৃষ্টির মাধ্যমে। এ প্রসঙ্গে আল্লামা হযরত আবুল হাসান বিন আবদিল্লাহ আল বিকরী রহমতুল্লাহি আলাইহি উনার   আল আনওয়ার ফী মাওলিদিন্ নাবিয়্যিল মুহম্মদ ছল্লাল্লাহু আলাইহি ওয়া সাল্লাম   নামক কিতাবের ৫ম পৃষ্ঠায় লিখেন   হযরত আলী রদ্বিয়াল্লাহু তায়ালা আনহু তিনি বলেন ,  শুধুমাত্র মহান আল্লাহ পাক তিনিই ছিলেন ,  তখন অন্য কোন অস্তিত্বই উনার সাথে ছিলোনা। অতপর তিনি পানি ,  আরশ ,  কুরসী ,  লৌহ ,  ক্বলম ,  জান্নাত ,  জাহান্নাম ও পর্দাসমূহ ইত্যাদি সৃষ্টি করার পূর্বে উনার হাবীব সাইয়্যিদুল মুরসালীন ,  ইমামুল মুরসালীন হুযূর পাক ছল্লাল্লাহু আলাইহি ওয়া সাল্লাম উনার নূর মুবারক অর্থাৎ উনাকে সৃষ্টি করেন। 